sinarproject/legisdata huggingface dataset:
Pertanyaan 23: PELABURAN DI NEGERI SELANGOR SELEPAS PENULARAN PANDEMIK COVID-19
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN MUHAMMAD HILMAN BIN IDHAM (N17 GOMBAK SETIA)
Jawapan oleh: Y.A.B. Dato' Menteri Besar

Y.B. TUAN MUHAMMAD HILMAN BIN IDHAM

Apakah langkah awal Kerajaan Negeri untuk menarik pelabur asing melabur dan relocate aktiviti perniagaan mereka di Negeri Selangor khususnya selepas dunia dilanda penularan pandemik COVID-19 ?

Y.A.B. Dato' Menteri Besar

a) Kerajaan Negeri melalui Invest Selangor Berhad telah meneroka peluang untuk syarikat – syarikat pelabur asing yang berpotensi untuk melabur di Negeri ini dan pada masa yang sama mempunyai operasi di negara- negara yang terkesan dengan pendemik ini untuk cuba menarik minat mereka bagi menimbang untuk memindahkan operasi mereka di negara – negara tersebut ke Negeri Selangor.

Disamping itu juga, Invest Selangor juga meneruskan usaha- usaha promosi menarik pelaburan menerusi pelbagai kaedah seperti webinar, persidangan dan pameran secara maya (virtual).